సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
‘మహానటి’లో ఏఎన్నార్‌గా చైతు.. గెటప్ అదిరిపోయిందిగా!
సావిత్రి జీవిత కథ ఆధారంగా తెరకెక్కిన ‘మహానటి’ భారీ అంచనాల నడుమ బుధవారం నాడు థియేటర్స్‌లోకి వచ్చింది. ఈ చిత్రంలో కీల‌క పాత్ర‌ల‌కు మ‌హామ‌హుల్ని ఎంపిక చేసుకున్న సంగ‌తి తెలిసిందే.
Samayam Telugu | Updated:
May 9, 2018, 12:41PM IST
సావిత్రి జీవిత కథ ఆధారంగా తెరకెక్కిన ‘మహానటి’ భారీ అంచనాల నడుమ బుధవారం నాడు థియేటర్స్‌లోకి వచ్చింది. ఈ చిత్రంలో కీల‌క పాత్ర‌ల‌కు మ‌హామ‌హుల్ని ఎంపిక చేసుకున్న సంగ‌తి తెలిసిందే. కీర్తి సురేష్‌ లీడ్‌లో నటిస్తున్న ఈ మూవీలో ఎన్టీఆర్, ఏఎన్నార్, ఎస్వీఆర్, జెమినీ గణేశన్‌, కెవి రెడ్డి, కెవి చౌదరి పాత్రల కోసం నటీనటులను ఎంపిక చేశారు. అయితే సావిత్రి జీవితంలో ఎన్టీఆర్, ఏఎన్నార్ పాత్ర‌లు చాలా కీల‌కం. ఆమె ఈ ఇద్దరు హీరోలతో ఎక్కువ సినిమాలు చేయడం వల్ల ఆమె జీవితంతో కీలకపరిణామాలు ఈ హీరోలతో ముడిపడి ఉన్నాయనేది అందరికీ తెలిసిన విషయమే. మ‌రి ఆ పాత్ర‌ల్లో న‌టించేది ఎవ‌రు? అన్న సస్పెన్స్‌కు కాస్త తెరదించుతూ.. ఏఎన్నార్‌గా అక్కినేని నాగచైతన్య నటిస్తున్నట్లు యూనిట్ ప్రకటించింది.
ఇక ఇటీవల జరిగిన ‘మహానటి’ఆడియో వేడుకలోనూ ఏఎన్నార్‌గా చేయాలని నాకు ఉన్నప్పటికీ వయసు ఎక్కువ కావడంతో నా కొడుకు నాగ చైతన్య ఏఎన్నార్‌గా చేశారంటూ నాగ్ తెలిపారు. అయితే ఇప్పటికే ఈ చిత్రంలో నటించే లీడ్స్ రోల్స్‌కి సంబంధించిన ప్రమోషన్స్ పోస్టర్స్‌ని విడుదల చేసి సినిమాపై హైప్ క్రియేట్ చేసిన చిత్ర యూనిట్ ఎంతో సావిత్రి కథలో ఎంతో కీలకమైన ఎన్టీఆర్, ఏఎన్నార్ పోస్టర్స్‌ని మాత్రం విడుదల చేయలేదు. ఇక ఏఎన్నార్ పాత్రలో నాగ చైతన్య నటిస్తున్నట్టు ప్రకటించి కాస్త సస్పెన్స్‌కు తెరదించినా ఎన్టీఆర్‌గా ఎవరు నటించారన్నది సస్పెన్స్‌గానే ఉంచారు.
ఇక ఏఎన్నార్ పాత్రలో నటించిన నాగచైతన్య లుక్ ఒకటి బయటకు వచ్చింది. ఈ లుక్‌లో తాతకు తగ్గ మనువడులా పాతతరం ఏఎన్నాఆర్‌లా సన్నని మీసకట్టుతో పర్ఫెక్ట్‌గా సూటయ్యాడు నాగ చైతన్య. నాలుగైదు కీలక సన్నివేశాల్లో నటించి ప్రేక్షకుల్ని మెప్పించారు. ఒకవేళ నాగార్జున ఏఎన్నార్‌గా నటించినా ఆ పాత్రకు చైతూ అంత పర్ఫెక్షన్ తీసుకువచ్చేవారు కాదేమో అనే అభిప్రాయం ప్రేక్షకుల నుండి వినిపిస్తుంది.